tásmādaśvamedhayājī sárvā diśò'bhíjayati bhúvanamasī́ti bhúvanaṃ tájjayati yantā̀si dhartéti yantā́ramevaìnaṃ dhartā́raṃ karoti sa tvámagníṃ vaiśvānaramítyagnímevaìnaṃ vaiśvānaráṃ gamayati sáprathasaṃ gachéti prajáyaivaìnam paśúbhiḥ prathayati svā́hākr̥ta íti vaṣaṭkārá evā̀syaiṣá svagā́ tvā devébhya íti devébhya evaìnaṃ svagā́ karoti prajā́pataya íti prājāpatyó'śvaḥ sváyaivaìnaṃ devátayā sámardhayati